**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP O IMENOVANJU PREDSTAVNIKA USTANOVITELJA V SVET ZAVODA JAVNEGA ZAVODA GORIŠKA KNJIŽNICA FRANCETA BEVKA NOVA GORICA**

*PRAVNA PODLAGA:*

* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18),
* 25. člen Odloka o ustanovitvi javnega zavoda Goriška knjižnica Franceta Bevka Nova Gorica (Uradni list RS št. 49/05, 99/11 in 18/24).

*PREDLAGATELJ:*

Komisija za mandatna vprašanja, volitve in imenovanja

*PRIPRAVLJALEC:*

Občinska uprava

*OBRAZLOŽITEV:*

Javni zavod Goriška knjižnica Franceta Bevka Nova Gorica (v nadaljevanju: zavod) je dne 25. 3. 2024 Občini Renče-Vogrsko dostavil vlogo, s katerim zaproša Občino Renče-Vogrsko, naj imenuje predstavnika Občine Renče-Vogrsko v Svet knjižnice. Z dnem 16. 3. 2024 se je namreč uveljavil Odlok o spremembah in dopolnitvah Odloka o ustanovitvi javnega zavoda Goriška knjižnica Franceta Bevka Nova Gorica, s katerim je Občina Renče-Vogrsko postala soustanoviteljica zavoda. Posledično ima Občina Renče-Vogrsko na podlagi 14. člena tega odloka enega predstavnika v Svetu knjižnice. V 25. členu Odloka o ustanovitvi javnega zavoda Goriška knjižnica Franceta Bevka Nova Gorica pa je določeno, da občinski sveti ustanoviteljic imenujejo vsak svoje člane sveta.

Mandat Sveta knjižnice traja pet let. Člani sveta zavoda so lahko zaporedoma imenovani največ dvakrat. Sedanji svet zavoda je bil imenovan 15. 2. 2021 in se mu mandat zaključi v začetku leta 2026.

Komisija za mandatna vprašanja, volitve in imenovanja (v nadaljevanju: KMVVI), je na podlagi navedene vloge dne 25. 3. 2024 objavila Povabilo k posredovanju kandidature za imenovanje predstavnika Občine Renče-Vogrsko kot člana Sveta knjižnice Goriške knjižnice Franceta Bevka Nova Gorica (v nadaljevanju: Svet zavoda).

Na podlagi povabila je (pravočasno) prispela ena kandidatura. KMVVI je kandidaturo obravnavala na svoji prvi dopisni seji in sprejela sklep, da Občinskemu svetu predlaga, naj za predstavnika občine kot člana v Svetu zavoda imenuje g. Viktorja Trojerja.

*RAZLOGI ZA SPREJETJE ODLOKA:*

Občina Renče-Vogrsko bo v Svet zavoda imenovala svojega predstavnika skladno z Odlokom o spremembah in dopolnitvah Odloka o ustanovitvi javnega zavoda Goriška knjižnica Franceta Bevka Nova Gorica.

*OCENA STANJA:*

Na podlagi določil 25. člena Odloka o ustanovitvi javnega zavoda Goriška knjižnica Franceta Bevka Nova Gorica bo v Svetu zavoda tudi član, ki ga imenuje soustanoviteljica javnega zavoda Občina Renče-Vogrsko. Mandat imenovanega predstavnika bo trajal do začetka leta 2026.

*CILJI IN NAČELA:*

Občina Renče-Vogrsko bo imela v Svetu zavoda javnega zavoda Goriška knjižnica Franceta Bevka Nova Gorica imenovanega predstavnika občine, ki bo zastopal interese občine.

*FINANČNE IN DRUGE POSLEDICE:*

Finančnih posledic ni.

Pripravila:

Vladka Gal Janeš

Višja svetovalka I za družbene dejavnosti

Predlog sklepa:

Na podlagi 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) in 25. člena Odloka o ustanovitvi javnega zavoda Goriška knjižnica Franceta Bevka Nova Gorica (Uradni list RS št. 49/05, 99/11 in 18/24) je Občinski svet Občine Renče-Vogrsko na \_\_\_\_ dopisni seji dne \_\_\_\_ sprejel naslednji

**SKLEP**

1.

V Svet zavoda Javnega zavoda Goriška knjižnica Franceta Bevka Nova Gorica se za predstavnika Občine Renče-Vogrsko imenuje g. Viktorja Trojerja.

2.

Ta sklep prične veljati takoj.

Številka: \_\_\_\_\_\_\_\_\_\_\_\_

Bukovica, \_\_\_\_\_\_\_\_\_\_\_\_ ŽUPAN

 Tarik Žigon